Blaze7451/Wiki-th-20250601 huggingface dataset:
วัดหลักสี่

วัดหลักสี่ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในแขวงตลาดบางเขน เขตหลักสี่ กรุงเทพมหานคร ถือเป็นวัดแห่งเดียวในเขตหลักสี่ อาคารเสนาสนะในวัด ได้แก่ องค์พระเจดีย์บรรจุพระบรมสารีริกธาตุ วิหารหลวงปู่ขาว
เหรียญหลวงปู่ขาว วัดหลักสี่ เป็นหนึ่งในพระเครื่องที่ได้รับความนิยมระดับต้น ๆ ของวงการพระเครื่องเมืองไทย ในบรรดาทำเนียบเหรียญเบญจภาคี

**ประวัติ**
วัดหลักสี่สร้างขึ้นเมื่อราว พ.ศ. 2421 สร้างโดยชาวรามัญที่อพยพมาจากเมืองหงสาวดี มีนามว่า อาจารย์ดำ ต่อมาชาวรามัญได้อาราธนาอาจารย์ดำไปเป็นเจ้าอาวาสวัดหน้าโบสถ์ จังหวัดนนทบุรี พระอาจารย์เริ่มมาเป็นเจ้าอาวาสแทน ท่านได้ดำเนินก่อสร้างพระธรรม เจดีย์ และอุโบสถจนเสร็จเรียบร้อย ได้ตั้งชื่อวัดว่า วัดราษฎร์ศรัทธาธรรม แต่ต่อมาพระอาจารย์เริ่มก็ย้ายไปเป็นเจ้าอาวาสวัดหน้าโบสถ์ หลวงปู่ขาว เขมาราโม มารับหน้าที่แทน ยุคของท่าน ได้มีการสร้างศาลาการเปรียญ สร้างมณฑป สถูปเจดีย์ประดิษฐานพระพุทธบาทจำลอง
ต่อมามีการตัดคลองเปรมประชากรตัดเนื้อที่วัด หลวงปู่ขาว เขมาราโม ได้ยกพื้นที่ของวัดให้ในการตัดคลอง มีการสร้างศาลาท่าน้ำ สร้างเสาหงส์รอบวัด ต่อมามีการสร้างทางรถไฟผ่านหน้าวัด วัดได้ยกที่ดินให้ทางรถไฟตัดผ่าน คงเหลือที่ดินดังในปัจจุบัน
วัดหลักสี่ได้รับคัดเลือกจากกรมการศาสนาให้เป็นวัดพัฒนาตัวอย่างดีเด่นในเขตกรุงเทพมหานครในปี พ.ศ. 2534

**อ้างอิง**
หลักสี่
หลักสี่
หลักสี่
วัดกระจับพินิจ

วัดกระจับพินิจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร
วัดกระจับพินิจสร้างขึ้นประมาณปี พ.ศ. 2367 ในสมัยรัชกาลที่ 3 ไม่ทราบนามและประวัติผู้สร้าง เดิมชื่อ วัดใหม่กลางคลอง เนื่องจากวัดสร้างใหม่ระยะระหว่างกลางคลอง จนปี พ.ศ. 2467 คุณหลวงพินิจวิเทศภัณฑ์กับคุณนายกระจับได้ขอบูรณะซ่อมแซมอาคารเสนาสนะต่าง ๆ ของวัด และได้ขนานนามวัดใหม่ว่า "วัดกระจับพินิจ" ตามนามของผู้บูรณปฏิสังขรณ์วัด
วัดกระจับพินิจได้รับพระราชทานวิสุงคามสีมาเมื่อปี พ.ศ. 2370 ได้ผูกพัทธสีมาราวปี พ.ศ. 2375 วัดได้มีการเปิดสอนพระปริยัติธรรม ตั้งแต่ปี พ.ศ. 2489 นอกจากนี้ยังได้ให้ราชการเปิดโรงเรียนระดับประถมศึกษา สังกัดกรุงเทพมหานครภายในวัดด้วย
ปูชนียวัตถุที่สำคัญได้แก่ พระประธานสมัยสุโขทัย และพระพุทธรูปองค์อื่นได้แก่ พระพุทธรูปปูนปั้น หน้าตัก 2 ศอก 1 องค์ และพระอานนท์เถระหล่อด้วยทองเหลือง หน้าตัก 2 ศอก

**อ้างอิง**
กระจับพินิจ
หมวดหมู่:โบราณสถานในเขตธนบุรี
วิกิพีเดีย:สภากาแฟ/อภิปราย/ขอความเห็นเรื่องร่างจรรยาบรรณจากส่วนกลาง

ทางวิกิมีเดียส่วนกลางขอความร่วมมือผมให้โพสต์ข้อความต่อไปนี้ครับ
เรายินดีที่จะแบ่งปันฉบับร่างจรรยาบรรณสากล (UCoC) ซึ่งคณะกรรมการทรัสตีของมูลนิธิวิกิมีเดียเสนอให้มีขึ้นในปีนี้ เพื่อให้ทบทวนและมีผลป้อนกลับ การอภิปรายจะเปิดถึงวันที่ 6 ตุลาคม 2563 (ดูที่ meta:Universal Code of Conduct/Draft review/th)
คณะกรรมการร่าง UCoC ต้องการทราบว่าร่างส่วนใดที่คุณคัดค้านหรือเป็นอุปสรรคต่องานของคุณ อะไรที่ยังขาดหายไปจากร่างนี้ คุณชอบส่วนไหน และอะไรบ้างที่ยังปรับปรุงได้อีก
กรุณาเข้าร่วมการสนทนาและแบ่งปันอีเมลนี้กับผู้อื่นที่อาจสนใจเข้าร่วมด้วยเช่นกัน หากต้องการทราบเพิ่มเติมเกี่ยวกับโครการ UCoC ดูที่หน้า meta:Universal Code of Conduct และ FAQ บนเมทา
ขอขอบคุณล่วงหน้าสำหรับความสนใจและการมีส่วนร่วม
--Horus (พูดคุย) 14:26, 10 กันยายน 2563 (+07)
วัดใหญ่ศรีสุพรรณ

วัดใหญ่ศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหิรัญรูจี เขตธนบุรี กรุงเทพมหานคร เจ้าอาวาสรูปปัจจุบันคือ พระศรีสุธรรมเมธี (อุ้น ปณฺฑิโต ป.ธ.9) 		
วัดใหญ่ศรีสุพรรณสร้างขึ้นในราว พ.ศ. 2290 สมัยกรุงศรีอยุธยาตอนปลาย ชาวบ้านเรียก วัดใหญ่ ที่เรียกว่าวัดใหญ่เพราะผู้พี่ได้สร้างขึ้นมีนามว่า เจ้าขรัวทอง ขณะที่ผู้น้องหรือเจ้าขรัวเงิน สร้างวัดน้อยหรือวัดหิรัญรูจีวรวิหาร คำว่า สุพรรณ ในชื่อวัดแปลว่า "ทอง" ซึ่งหมายถึงผู้สร้างวัด วัดได้รับการบูรณปฏิสังขรณ์เริ่มในปี พ.ศ. 2498 ในสมัยพระครูประสาทธรรมกิจเป็นเจ้าอาวาส ได้รับพระราชทานวิสุงคามสีมาประมาณ พ.ศ. 2298 ได้ผูกพัทธสีมาเมื่อ พ.ศ. 2310 
อาคารเสนาสนะในวัด ได้แก่ พระอุโบสถทรงไทยโบราณ เดิมไม่มีช่อฟ้า ต่อมาซ่อมแซมจึงได้มีช่อฟ้า หน้าบันลายดอกไม้ พระประธานในอุโบสถเป็นพระพุทธรูปปางสมาธิ และพระพุทธศิลาแดงปางสมาธิฉาบปูนและปิดทอง มีศาลาการเปรียญ 2 ชั้น มุงกระเบื้องเคลือบ มีช่อฟ้าหน้าบันเป็นรูปเทพนม

**อ้างอิง**
ใหญ่ศรีสุพรรณ
การจลาจลในลอสแอนเจลิส พ.ศ. 2535

การจลาจลในลอสแอนเจลิส พ.ศ. 2535 หรือ การก่อการกำเริบในลอสแอนเจลิส พ.ศ. 2535 เป็นการก่อความไม่สงบที่เกิดขึ้นในเทศมณฑลลอสแอนเจลิส ระหว่างเดือนเมษายนถึงเดือนพฤษภาคม พ.ศ. 2535 ความไม่สงบเริ่มขึ้นในวันที่ 29 เมษายน เมื่อมีคำพิพากษาให้ตำรวจ 4 นายพ้นผิดจากข้อหากระทำการเกินกว่าเหตุและทำร้ายร่างกายขณะจับกุมรอดนีย์ คิง ชายผิวสีที่ก่อเหตุเมาแล้วขับ การจลาจลดำเนินอยู่ 6 วันก่อนจะจบลงในวันที่ 4 พฤษภาคม มีผู้เสียชีวิตอย่างน้อย 50 คน ทรัพย์สินเสียหายคิดเป็นมูลค่ามากกว่า 1 พันล้านดอลลาร์สหรัฐ
การจลาจลในลอสแอนเจลิสในปี พ.ศ. 2535 เป็นผลพวงมาจากหลายสาเหตุ เดือนมีนาคม พ.ศ. 2534 ความขัดแย้งทางเชื้อชาติระหว่างชาวอเมริกันเชื้อสายแอฟริกากับชาวอเมริกันเชื้อสายเกาหลีเพิ่มสูงขึ้นเมื่อซุน จาดู เจ้าของร้านค้าผู้มีเชื้อสายเกาหลียิงลาตาชา ฮาร์ลินส์ เด็กสาวผิวสีวัย 15 ปีจนเสียชีวิตหลังดูกล่าวหาว่าฮาร์ลินส์พยายามขโมยของในร้าน เดือนพฤศจิกายน พ.ศ. 2534 คณะลูกขุนมีความเห็นให้ดูมีความผิดฐานฆ่าคนตายโดยไม่เจตนา (voluntary manslaughter) มีโทษสูงสุดคือจำคุก 16 ปี แต่จอยซ์ คาร์ลิน ผู้พิพากษาตัดสินให้ดูถูกคุมประพฤติ 5 ปี บำเพ็ญงานสาธารณประโยชน์ 400 ชั่วโมง และปรับ 500 ดอลลาร์สหรัฐ ในเดือนเดียวกับที่ดูก่อเหตุ รอดนีย์ คิงและเพื่อนอีก 2 คนถูกตำรวจจับกุมหลังเมาแล้วขับและพยายามหลบหนีการจับกุม คิงและเพื่อนถูกตำรวจรุมทำร้ายระหว่างการจับกุม ซึ่งมีผู้บันทึกวิดีโอเหตุการณ์ไว้ได้แล้วส่งไปให้สำนักข่าวท้องถิ่นเคทีแอลเอ85 เดือนเมษายน พ.ศ. 2535 หลังอัยการเขตเทศมณฑลลอสแอนเจลิสตั้งข้อหาตำรวจ 4 นายว่ากระทำการเกินกว่าเหตุและใช้กำลังประทุษร้าย คณะลูกขุนที่ส่วนใหญ่เป็นชาวอเมริกันผิวขาวมีความเห็นให้ตำรวจทั้ง 4 นายไม่มีความผิด หลังตีความเหตุการณ์ในวิดีโอว่าคิงพยายามขัดขืนการจับกุม
หลังประกาศคำพิพากษาในวันที่ 29 เมษายน เกิดการชุมนุมที่หน้ากรมตำรวจลอสแอนเจลิสและชาวผิวสีบางกลุ่มที่โกรธแค้นเริ่มไล่ทำร้ายชาวอเมริกันผิวขาวในลอสแอนเจลิสใต้ ก่อนที่วันต่อมามีการประกาศเคอร์ฟิว และความรุนแรงแผ่ขยายไปเป็นการวางเพลิงและปล้นทรัพย์ในลอสแอนเจลิสกลาง รวมถึงการปะทะกันระหว่างชาวอเมริกันเชื้อสายแอฟริกากับชาวอเมริกันเชื้อสายเกาหลีเมื่อมีผู้ก่อการจลาจลบุกโคเรียทาวน์ วันที่ 1 พฤษภาคม รอดนีย์ คิงเรียกร้องให้มีการยุติการจลาจล มีการเคลื่อนกำลังจากรัฐบาลท้องถิ่นและรัฐบาลกลางรวมกว่า 10,000 นายเข้ามาในเมือง วันที่ 4 ของการจลาจล (2 พฤษภาคม) มีการเพิ่มกำลังเสริมรวมเป็น 13,500 นาย ทำให้ลอสแอนเจลิสกลายเป็นเมืองที่ถูกกองประจำการสหรัฐยึดครองมากที่สุดนับตั้งแต่การจลาจลในวอชิงตัน ดี.ซี. พ.ศ. 2511 การจลาจลจบลงในวันที่ 4 พฤษภาคม เมื่อกองกำลังรัฐบาลควบคุมสถานการณ์ไว้ได้และยกเลิกเคอร์ฟิว แต่ให้คงกำลังไว้จนถึงวันที่ 27 พฤษภาคม
หลังเหตุการณ์สงบ มีผู้เสียชีวิต 63 คน บาดเจ็บ 2,383 คน และถูกจับกุม 12,111 คน อาคารบ้านเรือนถูกเผาทำลายกว่า 3,767 แห่ง กรมตำรวจลอสแอนเจลิสถูกวิพากษ์วิจารณ์ถึงบทบาทในการควบคุมและจัดการสถานการณ์ที่ผิดพลาดจนแดริล เกตส์ ผู้บัญชาการตำรวจประกาศลาออก ด้านคดีรอดนีย์ คิงได้รับการพิจารณาใหม่ในปี พ.ศ. 2536 นำไปสู่การตัดสินโทษตำรวจ 4 นายที่เคยทำร้ายคิง โดย 2 นายได้รับโทษจำคุก 30 เดือนฐานละเมิดสิทธิพลเมือง ส่วนอีก 2 นายถูกไล่ออกจากกรมตำรวจลอสแอนเจลิส ส่วนคิงได้รับเงินชดเชย 3.8 ล้านดอลลาร์สหรัฐ 

**อ้างอิง**
หมวดหมู่:การจลาจล
หมวดหมู่:ประวัติศาสตร์สหรัฐ
เทศบาลเมืองบางกะดี

เทศบาลเมืองบางกะดี เป็นเทศบาลเมืองซึ่งมีอาณาเขตครอบคลุมพื้นที่ตำบลบางกะดีในอำเภอเมืองปทุมธานี จังหวัดปทุมธานี จัดตั้งขึ้นครั้งแรกในฐานะองค์การบริหารส่วนตำบลบางกะดี ต่อมาจัดตั้งเป็นเทศบาลตำบลบางกะดีใน พ.ศ. 2546 และได้ยกฐานะขึ้นเป็นเทศบาลเมืองในวันที่ 8 กันยายน พ.ศ. 2563 บางกะดีเป็นหนึ่งในสามเทศบาลเมืองของอำเภอเมืองปทุมธานี ร่วมกับเทศบาลเมืองปทุมธานีและเทศบาลเมืองบางคูวัด ปัจจุบันเทศบาลเมืองบางกะดีมีประชากร 14,357 คน
สภาพภูมิประเทศตั้งอยู่บริเวณที่ราบลุ่มแม่น้ำเจ้าพระยา มีลำคลองธรรมชาติ 21 สาย สภาพสังคม มีวัด 4 แห่งและโรงพยาบาลส่งเสริมสุขภาพ 2 แห่ง การศึกษามีสถาบันเทคโนโลยีนานาชาติสิรินธร (ศูนย์บางกะดี) สภาพเศรษฐกิจส่วนใหญ่เป็นรูปแบบอุตสาหกรรม และมีศูนย์ราชการกรมปศุสัตว์ การขนส่งมีถนนสายหลักสองสาย ได้แก่ ถนนติวานนท์และถนนรังสิต-ปทุมธานี

**อาณาเขต**
เขตเทศบาลเมืองบางกะดีมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้- ทิศเหนือ ติดต่อกับเขตเทศบาลเมืองปทุมธานีและเขตเทศบาลตำบลบ้านกลาง (อำเภอเมืองปทุมธานี)- ทิศตะวันออก ติดต่อกับเขตเทศบาลตำบลบางพูน (อำเภอเมืองปทุมธานี)- ทิศใต้ ติดต่อกับเขตเทศบาลตำบลบ้านใหม่และเขตเทศบาลตำบลบางขะแยง (อำเภอเมืองปทุมธานี)- ทิศตะวันตก ติดต่อกับเขตเทศบาลตำบลบางเดื่อและเขตเทศบาลตำบลบางหลวง (อำเภอเมืองปทุมธานี)

**หมู่บ้าน**
เทศบาลเมืองบางกะดีครอบคลุมพื้นที่ทั้งตำบลบางกะดีซึ่งแบ่งการปกครองออกเป็น 5 หมู่บ้าน ได้แก่- หมู่ที่ 1 บ้านเกริน- หมู่ที่ 2 บ้านโคกชะพลู- หมู่ที่ 3 บ้านกางซอง- หมู่ที่ 4 บ้านลำพูหรือบ้านบางกะดี- หมู่ที่ 5 บ้านบางงิ้ว

**อ้างอิง**

**แหล่งข้อมูลอื่น**
  เว็บไซต์เทศบาลเมืองบางกะดี date=2021-01-09 
บางกะดี
บางกะดี
บางกะดี
อุทกภัยในประเทศซูดาน พ.ศ. 2563

เหตุอุทกภัยในประเทศซูดาน พ.ศ. 2563 เกิดขึ้นหลังฝนตกมากเป็นพิเศษอย่างต่อเนื่องในประเทศซูดานนับตั้งแต่ต้นเดือนกันยายน 2020 ซึ่งนำไปสู่อุทกภัยในพื้นที่อย่างน้อย 16 รัฐของซูดาน อุทกภัยนี้ส่งผลต่อประชากรกว่า 500,000 คน, ทำลายบ้านเรือนไปมากกว่า 100,000 หลังคาเรือน และส่งให้มีผู้เสียชีวิตอย่างน้อย 102 ราย

**เหตุอุทกภัย**
ระดับน้ำในแม่น้ำไนล์ในพื้นที่ของซูดานได้สูงเป็นประวัติการณ์ และไหลเข้าท่วมบ้านเรือนของผู้คนมากกว่า 60,000 หลังคาเรือน และมีผู้เสียชีวิตหลายสิบคน ระดับน้ำในแม่น้ำบลูไนล์สูงมากกว่า 17 เมตร สูงที่สุดนับตั้งแต่มีการวัดระดับมา ในประเทศเอธิโอเปียซึ่งตั้งอยู่ติดกันนั้น ระดับน้ำในแม่น้ำไนล์สูงขึ้นถึง ft ในปลายเดือนสิงหาคม สูงสุดในรอบศตวรรษตามข้อมูลของกรมชลประทานประเทศซูดาน เป็นครั้งแรกในประวัติศาสตร์ที่แหล่งโบราณสถานหมู่ปีระมิดแห่งเมโรเอ (Pyramids of Meroë) ตกอยู่ภายใต้ความเสี่ยงที่จะถูกน้ำท่วม
อัตราฝนตกนั้นสูงสุดเป็นประวัติการณ์ สูงกว่าที่มีการบันทึกไว้ในปี 1946 และ 1988 ผู้เชี่ยวชาญบางส่วน รวมถึงอินเทอร์เนชั่นนอลริเวอส์คาดการณ์ว่าด้วยสภาวะภูมิอากาศที่เปลี่ยนแปลงเป็นผลให้เกิดอุทกภัยหนักสลับกับแล้งต่อไปในอนาคต

**การตอบสนอง**
ไฟล์:Archaeological Sites of the Island of Meroe-114975.jpg|thumb|แหล่งมรดกโลกหมู่ปีระมิดแห่งเมโรเอ (Pyramids of Meroë)
เจ้าหน้าที่ได้จัดการสร้างกำแพงจากกระสอบทรายและติดตั้งเครื่องสูบน้ำในพื้นที่รอบแหล่งโบราณสถานต่าง ๆ ทั่วประเทศที่เสี่ยงต่อการถูกน้ำท่วม โดยเฉพาะที่แหล่งโบราณสถาน Al-Bajrawiya เมืองเก่าแก่ของจักรวรรดิเมโอเร (Meroë) อายุสองพันกว่าปี และเป็นแหล่งมรดกโลกของยูเนสโก แหล่งโบราณสถานนี้ไม่เคยถูกน้ำท่วมในอุทกภัยครั้งใดที่เคยเกิดขึ้นในซูดานมาก่อน

**ดูเพิ่ม**
อุทกภัยในประเทศซูดาน พ.ศ. 2550
*อุทกภัยในประเทศซูดาน พ.ศ. 2556
*อุทกภัยในประเทศซูดาน พ.ศ. 2561

**อ้างอิง**
หมวดหมู่:ภัยพิบัติในปี พ.ศ. 2563
หมวดหมู่:อุทกภัยในแอฟริกา
หมวดหมู่:ประเทศซูดาน
ภาษาอังกฤษเพื่อการศึกษาแบบบูรณาการ

ภาษาอังกฤษเพื่อการศึกษาแบบบูรณาการ (English for Integrated Studies, EIS) เป็นรูปแบบการจัดการเรียนการสอนสองภาษารูปแบบหนึ่งในประเทศไทย โดยใช้ภาษาอังกฤษเป็นสื่อกลางในการจัดการเรียนการสอนจำนวน 4 รายวิชา ได้แก่ คณิตศาสตร์ วิทยาศาสตร์ คอมพิวเตอร์และภาษาอังกฤษ การจัดการเรียนการสอนรูปแบบนี้แตกต่างจากการจัดการเรียนการสอนสองภาษารูปแบบอื่นที่ใช้ครูชาวไทยเป็นผู้จัดการเรียนการสอน353 มีจุดมุ่งหมายสำคัญให้ผู้เรียนสามารถสื่อสารภาษาอังกฤษได้ การจัดการเรียนการสอนรูปแบบนี้เริ่มทดลองขึ้นที่โรงเรียนสุนทรภู่พิทยา ก่อนที่จะขยายไปตามโรงเรียนต่าง ๆ ทั่วประเทศมากกว่า 500 โรงเรียนด้วยการสนับสนุนจากกระทรวงศึกษาธิการ โดยให้เครือข่ายมหาวิทยาลัยราชภัฏจัดฝึกอบรมครูเพื่อเพิ่มพูนทักษะภาษาอังกฤษให้สูงขึ้น ใน พ.ศ. 2556 สำนักงานคณะกรรมการการศึกษาขั้นพื้นฐานได้จัดให้มีการอบรมครูแกนนำเพื่อขยายผลการใช้ภาษาอังกฤษเพื่อการศึกษาแบบบูรณาการให้กับครูของโรงเรียนต่าง ๆ จนกระทั่ง พ.ศ. 2557 กระทรวงศึกษาธิการได้ร่างแนวทางปฏิบัตินโยบายปฏิรูปการเรียนการสอนภาษาอังกฤษในระดับการศึกษาขั้นพื้นฐานเพื่อส่งเสริมการยกระดับความสามารถในการใช้ภาษาอังกฤษ โดยจัดให้มีการขยายโครงการพิเศษด้านการเรียนการสอนภาษาอังกฤษ ซึ่งหนึ่งในนั้นรวมถึงโครงการ EIS อีกด้วย

**อ้างอิง**
หมวดหมู่:การศึกษาในประเทศไทย
การเรียนรู้ร่วมกัน

การเรียนรู้ร่วมกัน (Collaborative learning) เป็นสถานการณ์ที่คนมากกว่า 2 คนต้องการเรียนรู้บางอย่างร่วมกัน ซึ่งต่างจากการเรียนเพียงลำพังที่ผู้เรียนสามารถใช้ประโยชน์จากทักษะหรือทรัพยากรของผู้อื่นได้ ดังนั้นองค์ความรู้จึงเกิดได้ผ่านการที่สมาชิกมีปฏิสัมพันธ์ระหว่างกันในการแลกเปลี่ยนประสบการณ์ โดยมีความสำเร็จของกลุ่มและทุกคนเป็นเป้าหมายสำคัญของการเรียนรู้438–9 กระบวนการเรียนรู้รูปแบบนี้ผู้เรียนจะเป็นผู้กำหนดเนื้อหาด้วยตนเอง ไม่ต้องมีการคละความสามารถของสมาชิกในกลุ่ม โดยผู้สอนมีหน้าที่เป็นเพียงแค่ที่ปรึกษาและอำนวยความสะดวกทางการเรียนให้กับผู้เรียนเท่านั้น442

**อ้างอิง**
หมวดหมู่:การร่วมมือ
หมวดหมู่:จิตวิทยาการศึกษา
หมวดหมู่:วิธีการเรียน
เซนาด มาโชวิช

เซนาด มาโชวิช (บอสเนีย: Senad Mašović) เป็นนายทหารชาวบอสเนียและประธานเสนาธิการร่วมแห่งกองทัพบอสเนียและเฮอร์เซโกวีนาคนปัจจุบัน

**ประวัติการทำงาน**
1997 - 2000: ดำรงตำแหน่งเป็นรองผู้บัญชาการกองพล (zamjenik Komandanta brigade) ประจำกองทัพบกสหพันธรัฐบอสเนียและเฮอร์เซโกวีนา (VFBIH)
*2000 - 2004: ดำรงตำแหน่งเป็นรองผู้บัญชาการกองพลหน่วยรบเคลื่อนที่เร็วแห่งกองทัพบกสหพันธรัฐบอสเนียและเฮอร์เซโกวีนา (FSR VFBIH)
*2004 - 2004: ดำรงตำแหน่งเป็นหัวหน้าแผนกฝึกอบรมและแผนงาน (Načelnik Odeljenja za obuku i planove) ประจำกองบัญชาการร่วมกองทัพบกสหพันธรัฐบอสเนียและเฮอร์เซโกวีนา (ZK VFBiH)
*2004 - 2007: ดำรงตำแหน่งเป็นเสนาธิการกองพลทหารช่างที่ 2 (Načelnik štaba 2. mbr) แห่งกองทัพบกสหพันธรัฐบอสเนียและเฮอร์เซโกวีนา (VFBIH)
*2007 - 2008: ดำรงตำแหน่งเป็นหัวหน้าฝ่ายปฏิบัติการ (Načelnik Odjeljenja za operacije)
*2008 - 2009: รักษาการณ์ผู้บัญชาการกองทัพภาคที่ 5 (v.d. Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
*2009 - 2013: ผู้บัญชาการกองทัพภาคที่ 5 (Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
*2013 - 2018: รองเสนาธิการร่วมด้านการจัดการทรัพยากรแห่งกองทัพบอสเนียและเฮอร์เซโกวีนา (Zamjenik NZŠ OS BiH za resurse, ZŠ OSBiH)
*2018 - ปัจจุบัน: ประธานเสนาธิการร่วมแห่งกองทัพบอสเนียและเฮอร์เซโกวีนา (Načelnik ZŠ OSBiH)

**ประวัติการเลื่อนตำแหน่ง**
1994 - พันตรี(major)
*1995 - พันเอก(pukovnik)
*2000 - พันเอกอาวุโส(brigadir)
*2010 - พลจัตวา(brigadni general)
*2014 - พลตรี(generalmajor)
*2018 - พลเอกอาวุโส(generalpukovnik)

**อ้างอิง**
หมวดหมู่:ชาวบอสเนีย
หมวดหมู่:ทหาร
หมวดหมู่:ทหารบก
หมวดหมู่:ทหารชาวบอสเนีย
หมวดหมู่:พลเอกอาวุโส
หมวดหมู่:นายพล
การท่องเที่ยวในประเทศกรีซ

การท่องเที่ยวในประเทศกรีซเป็นองค์ประกอบสำคัญของกิจกรรมทางเศรษฐกิจในประเทศ และเป็นหนึ่งในภาคส่วนที่สำคัญที่สุดของประเทศ ประเทศกรีซเป็นจุดหมายปลายทางสถานที่ท่องเที่ยวและแหล่งท่องเที่ยวที่สำคัญในทวีปยุโรปตั้งแต่คริสต์ทศวรรษ 1970 เนื่องจากมีวัฒนธรรมและประวัติศาสตร์อันยาวนาน ซึ่งสะท้อนให้เห็นเป็นส่วนใหญ่จากแหล่งมรดกโลกของยูเนสโก 18 แห่ง ซึ่งมากที่สุดในยุโรปและทั่วโลก รวมทั้งชายฝั่งทะเลที่ยาว, เกาะ และชายหาดจำนวนมาก
ไฟล์:Egremni beach.JPG|thumb|280px|หาดทรายเอเกรมนอย ในเกาะเลฟคาดาของประเทศกรีซ ขึ้นชื่อเรื่องน้ำทะเลสีฟ้าใส เป็นสถานที่ท่องเที่ยวยอดนิยม
ประเทศกรีซดึงดูดนักท่องเที่ยวมากถึง 33 ล้านคนในปี ค.ศ. 2018 โดยเพิ่มขึ้นจาก 24 ล้านคนในปี ค.ศ. 2015 ทำให้กรีซเป็นหนึ่งในประเทศที่มีผู้เยี่ยมชมมากที่สุดในทวีปยุโรปและของโลก ตลอดจนมีส่วนสนับสนุนประมาณ 25 เปอร์เซ็นต์ต่อผลิตภัณฑ์มวลรวมภายในประเทศ เมื่องหลวงของประเทศอย่างเอเธนส์ เช่นเดียวกับซันโดรีนี, ไมโคนอส, โรดส์, คอร์ฟู, ครีต และชาลกิดิกี ต่างก็เป็นจุดหมายปลายทางการท่องเที่ยวที่สำคัญของประเทศ
ประเทศกรีซยังส่งเสริมการท่องเที่ยวเชิงศาสนาและการแสวงบุญไปยังภูมิภาคที่มีประวัติศาสตร์ทางศาสนาที่สำคัญ เช่น อารามของชาวคริสต์ในเมเทโอราและเขาแอทอส โดยร่วมมือกับประเทศอื่น ๆ

**ดูเพิ่ม**
 ประวัติศาสตร์กรีซ

**อ้างอิง**

**แหล่งข้อมูลอื่น**
  Official Greece tourism site- Greece travel and tourism-  แผนการเดินทางของกรีซ

กรีซ
เชฟจ๋า

เชฟจ๋า (Chef) เป็นภาพยนตร์คอมเมดี้-ดราม่าสัญชาติอเมริกันที่ออกฉายในปี ค.ศ. 2014 ที่เขียนบท ร่วมอำนวยการสร้าง กำกับและแสดงโดย จอน แฟฟโรว์ แฟฟโรว์รับบทเป็นเชฟที่หลังจากทะเลาะกับนักวิจารณ์อาหารในที่สาธารณะเขาก็ตกงานที่ร้านอาหารชื่อดังในลอสแอนเจลิสและเริ่มทำงานรถบรรทุกอาหารกับลูกชายคนเล็กของเขา ร่วมแสดงโดย โซเฟีย เวอร์การ่า, จอห์น เลอกิซาโม, สการ์เลตต์ โจแฮนส์สัน, โอลิเวอร์ แพลท, บ็อบบี คันนาวาเล และ ดัสติน ฮอฟแมน พร้อมด้วย รอเบิร์ต ดาวนีย์ จูเนียร์ มาคามิโอด้วย
แฟฟโรว์เขียนบทหลังจากกำกับภาพยนตร์ทุนสร้างร้อยล้านมาแล้วหลายเรื่องโดยต้องการ "กลับไปสู่พื้นฐาน" และสร้างภาพยนตร์เกี่ยวกับการทำอาหาร เจ้าของรถขายอาหารและเชฟ รอยชอย รับหน้าที่เป็นผู้อำนวยการสร้างและดูแลเมนูและอาหารที่เตรียมไว้สำหรับภาพยนตร์เรื่องนี้ การถ่ายภาพหลักเกิดขึ้นในเดือนกรกฎาคม ค.ศ. 2013 ในลอสแอนเจลิส ไมอามี ออสตินและนิวออร์ลีนส์
เชฟจ๋า เปิดตัวที่ เซาท์บายเซาท์เวสต์ เมื่อวันที่ 7 มีนาคม ค.ศ. 2014 และเข้าฉายเมื่อวันที่ 9 พฤษภาคม ค.ศ. 2014 จัดจำหน่ายโดย โอเพ่น โรด ฟิล์มส์ ได้รับการตอบรับเป็นอย่างดีจากนักวิจารณ์ที่ยกย่องทิศทางดนตรีการเขียนเรื่องราวและการแสดง ภาพยนตร์เรื่องนี้ทำรายได้ 46 ล้านดอลลาร์สหรัฐเทียบกับงบประมาณการสร้าง 11 ล้านดอลลาร์สหรัฐ

**อ้างอิง**

**แหล่งข้อมูลอื่น**
 2883512- chef
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2557
กองทัพบอสเนียและเฮอร์เซโกวีนา

กองทัพบอสเนียและเฮอร์เซโกวีนา (OSBiH; Oružane snage Bosne i Hercegovine / Оружане снаге Босне и Херцеговине, ОСБИХ) เป็นกองทัพของประเทศบอสเนียและเฮอร์เซโกวีนา สถาปนาตามข้อตกลงทางชาติพันธุ์ในปี 2004 ระหว่างชาวบอสนีแอก ชาวโครแอต และ ชาวเซิร์บ ซึ่งได้ผนวกรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ
หลังการผนวกรวมกองทัพในปี 2004 กระทรวงกลาโหมแห่งประเทศบอสเนียและเฮอร์เซโกวีนา ได้รับการจัดตั้งขึ้น แทนที่กระทรวงกลาโหมแห่งสหพันธรัฐบอสเนียและเฮอร์เซโกวีนากับกระทรวงกลาโหมแห่งสาธารณรัฐเซิร์ปสกา เพื่อประสานและจัดลำดับการบัญชาการของกองทัพของประเทศองค์ประกอบเป็นหนึ่งเดียว

**ธงประจำกองทัพ**

**สัญลักษณ์ประจำกองทัพ**
สัญลักษณ์กองพลทหารราบ
อดีตสัญลักษณ์และเครื่องหมาย

**สมุดภาพ**

**อ้างอิง**

**แหล่งข้อมูลอื่น**
กระทรวงกลาโหมบอสเนียและเฮอร์เซโกวีนา
หมวดหมู่:กองทัพ
บ
บ
วัดพระยายังวรวิหาร

วัดพระยายังวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายธรรมยุติกนิกาย ตั้งอยู่ในแขวงถนนเพชรบุรี เขตราชเทวี กรุงเทพมหานคร วัดมีเนื้อที่ 5 ไร่ 3 งาน 89 ตารางวา

**ประวัติ**
คาดว่าสร้างวัดพระยายังขึ้นในสมัยรัชกาลที่ 3 ผู้สร้างคือ พระยามหานิเวศนานุรักษ์ (ยัง รักตะประกิจ) ท่านเป็นแม่ทัพได้ยกทัพไปตีหัวเมืองเขมร และกวาดต้อนเขมรมาพึ่งพระบรมโพธิสมภาร ตั้งบ้านเรือนอยู่ริมคลองแสนแสบ ที่รู้จักในชื่อ บ้านครัวแขก แล้วตั้งชื่อว่า "วัดพระยายัง" ตามชื่อผู้สร้างวัด 
ในสมัยพระครูใบฎีกาเพ็งเป็นเจ้าอาวาส ท่านได้สร้างกุฏิก่ออิฐถือปูนด้วยทุนของพระเจ้าบรมวงศ์เธอ พระองค์เจ้าวรลักษณาวดี เป็นจำนวน 4 หลัง ส่วนพระเจดีย์ด้านใต้ของพระอุโบสถ เดิมเป็นอุโบสถเก่า ที่ได้สร้างเจดีย์ครอบไว้ ในสมัยพระครูวิจารณ์ธุรกิจเป็นเจ้าอาวาส ได้สร้างกุฏิตึก 2 ชั้น 1 หลัง เป็นอาคารก่ออิฐถือปูน สร้างด้วยทุนทรัพย์ของคุณยายขำ นุตกุล สมัยเจ้าอาวาสองค์ที่ 6 ก่อสร้างศาลา 1 หลัง มีชื่อว่า สุตาทิศนศาลา กับสร้างหอระฆัง ในปี พ.ศ. 2560 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จทรงเปิดศาลาวรลักษณาวดี

**การยกฐานะขึ้นเป็นพระอารามหลวง**
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดพระยายังขึ้นเป็นพระอารามหลวงชั้นตรีชนิดวรวิหาร เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

**อ้างอิง**
พระยายัง
หมวดหมู่:โบราณสถานในเขตราชเทวี
พระยายัง
วัดบางประทุนนอก

วัดบางประทุนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสนามชัย ในแขวงบางขุนเทียน เขตจอมทอง กรุงเทพมหานคร

**ประวัติ**
วัดบางประทุนนอกเป็นวัดที่สร้างประมาณ พ.ศ. 2394 ชื่อของวัดตั้งตามที่ตั้งของวัดที่ตั้งอยู่ในตำบลบางประทุน (ชื่อตำบลเดิม) และอยู่ปากคลองบางประทุน คำว่า ประทุน แปลว่า "หลังคา" ส่วนคำว่า นอก หมายความว่ายังมีวัดอีกวัดหนึ่งคือ "วัดบางประทุนใน" (แต่ปัจจุบันคือวัดแก้วไพฑูรย์) คาดว่าชาวบ้านละแวกนั้นร่วมกันสร้างวัด เดิมที่ดินของวัดมีพื้นที่ 7 ไร่ 3 งาน 90 ตารางวา ต่อมาได้รับถวายจากนางน้อย ปาลกะวงศ์ ณ อยุธยา เนื้อที่ 3 งาน 74 ตารางวา และนายบัญชา อยู่ถาวร ซื้อถวาย 2 งาน 24 ตารางวา
วัดได้รับพระราชทานวิสุงคามสีมาครั้งสุดท้ายเมื่อวันที่ 15 มิถุนายน พ.ศ. 2521 เขตวิสุงคามสีมา กว้าง 20 เมตร ยาว 35 เมตร

**อาคารเสนาสนะ**
อุโบสถวัดมีมุขหน้าเพียงด้านเดียว มีพื้นที่เพียง 1 ห้องหรือ 1 ช่วงเสา ส่วนพื้นที่ทำสังฆกรรมมี 5 ห้อง มีบันไดทางขึ้นเป็นมุข 2 บันได อุโบสถมีหลังคาซ้อน 2 ชั้น แต่ละซ้อนมีผืนหลังคาด้านละ 3 ตับ ด้านหน้ามีเสาหานจำนวน 4 ต้น เป็นเสาสี่เหลี่ยมย่อมุมไม้แปด มีบัวหัวเสาแบบบัวจงกล เสาเก็จหรือเสาติดผนังก็ย่อมุมและมีบัวหัวเสาแบบบัวจงกล หลังคามุงด้วยกระเบื้องดินเผาหางมนเครื่องปิดเครื่องมุงเป็นเครื่องลำยอง ซุ้มประตูมี 2 ซุ้ม เป็นแบบบันแถลงซ้อน 2 ชั้น ตัวซุ้มเป็นแบบรวยระกามีเสาบัวรองรับ เสาบัวตั้งอยู่บนฐานสิงห์ ทั้งเสาบัวและฐานสิงห์จะมีลายปั้นปูนประดับ ซุ้มหน้าต่างมีด้านละ 5 ซุ้ม มีลักษณะเป็นบันแถลงซ้อน 2 ชั้น ตัวซุ้มเป็นรวยระกามีเสาบัวรองรับ และเสาบัวตั้งอยู่บนฐานสิงห์

**รายนามเจ้าอาวาส**
 พระอธิการมงคล- พระอธิการฉุย- พระครูสาครธรรมกิจ- พระมงคลวราภรณ์ ดำรงตำเหน่งตั้งแต่ พ.ศ. 2521 จนถึง 19 พฤษจิกายน 2558 (มารณภาพ)- พระครูวิจิตรกิจจาทร (วิษณุ อธิจิตฺโต) วันที่ 20 มีนาคม 2559-ปัจจุบัน

**อ้างอิง**
บางประทุนนอก
หมวดหมู่:โบราณสถานในเขตจอมทอง
วัดจวนดำรงค์ราชพลขันธ์

วัดจวนดำรงค์ราชพลขันธ์ หรือภาษามอญเรียกว่า เพี่ยอะม้อย เป็นวัดราษฎร์สังกัดคณะสงฆ์ฝ่ายมหานิกาย ในตำบลตลาด อำเภอพระประแดง จังหวัดสมุทรปราการ วัดมีเนื้อที่ 3 ไร่ 2 งาน 36 ตารางวา ที่ธรณีสงฆ์เนื้อที่ 2 งาน 36 ตารางวา
วัดจวนดำรงค์ราชพลขันธ์สร้างขึ้นเมื่อประมาณ พ.ศ. 2430 พระยาดำรงราชพลขันธ์ (จุ้ย คชเสนี) เจ้าเมืองนครเขื่อนขันธ์คนที่ 2 ได้อุทิศถวายจวนและดำเนินการสร้างเป็นวัดขึ้น จึงได้มีนามอย่างนั้น ชาวบ้านเรียกสั้น ๆ ว่า วัดจวน ต่อมาก็ได้รับการทำนุบำรุงจากตระกูลคชเสนี วัดได้รับพระราชทานวิสุงคามสีมาเมื่อประมาณ พ.ศ. 2445
ภายในวัดมีอาคารเสนาสนะต่าง ๆ ดังนี้ พระอุโบสถ กว้าง 6 เมตร ยาว 11.6 เมตร กุฏิสงฆ์ จำนวน 6 หลัง ส่วนมากเป็นอาคารทรงไทยโบราณ หอสวดมนต์ ศาลาการเปรียญ สำหรับปูชนียวัตถุมีพระประธานในอุโบสถและรูปเหมือนหลวงปูสุดใจอดีตเจ้าอาวาสรูปที่ 2 มีเสาหงส์ธงตะขาบอยู่หน้าวัด ยังมีเสาหงส์อนุสรณ์ตระกูลคชเสนี ศาลาอเนกประสงค์ และหอระฆังมีคันทวยรูปหงส์

**อ้างอิง**
จวนดำรงค์ราชพลขันธ์
จวนดำรงค์ราชพลขันธ์
วัดพิชัยสงคราม (จังหวัดสมุทรปราการ)

วัดพิชัยสงคราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ ฝั่งตรงข้ามแม่น้ำเจ้าพระยาคือวัดพระสมุทรเจดีย์
วัดพิชัยสงครามสร้างเมื่อประมาณ พ.ศ. 2253 เดิมเรียกว่า วัดโพธิ์ หรือ วัดนอก คาดว่าได้รับพระราชทานวิสุงคามสีมาแต่เดิมประมาณ พ.ศ. 2253 ได้รับการบูรณะในสมัยกรุงรัตนโกสินทร์ตอนต้น เมื่อพระยาพิชัยสงครามนำกำลังพลมาสร้างป้อมปราการ 4 ป้อมภายในเขตวัด ได้แก่ ป้อมประโคนชัย ป้อมกายสิทธิ์ ป้อมนารายณ์ปราบศึก และป้อมปราการ ต่อมาเมื่อรัชกาลที่ 2 เสด็จพระราขดำเนินทอดผ้าพระกฐินที่วัดแห่งนี้ ทรงพระราชทานนามวัดใหม่ว่า "วัดพิชัยสงคราม" ขณะที่ป้อมปราการในวัดถูกรื้อถอนออก คงเหลือแต่ชื่อถนนสายต่าง ๆ
พระเจดีย์ของวัดเป็นพระเจดีย์ทรงเครื่องก่อสร้างเป็นรูปทรงระฆังประดับถ้วยชามเบญจรงค์ มีสร้อยสังวาลย์คล้องเป็นลายปูนปั้น และบัวกลุ่มปูนปั้นประดับรอบเจดีย์ 3 ชั้น อุโบสถหลังเก่าเป็นศิลปะสมัยกรุงศรีอยุธยาซึ่งได้ขึ้นทะเบียนเป็นโบราณสถานแห่งชาติ อุโบสถใหม่เป็นทรงปราสาทจัตุรมุข ศิลปะและสถาปัตยกรรมแห่งยุครัตนโกสินทร์ มีศาลาการเปรียญทรงไทย จุได้หลายร้อยคน หอประชุมเฉลิมพระเกียรติสมเด็จพระนางเจ้าพระบรมราชินีนาถ สร้างเมื่อปี พ.ศ. 2547 สำหรับใช้ประชุมพระสังฆาธิการและจัดกิจกรรมต่าง ๆ

**อ้างอิง**
พิชัยสงคราม
วัดภาณุรังษี

วัดภาณุรังษี เป็นวัดราษฎร์สังกัดคณะสงฆ์ฝ่ายมหานิกาย ในแขวงบางพลัด เขตบางพลัด กรุงเทพมหานคร ปัจจุบันมีเนื้อที่ประมาณ 7 ไร่ วัดมีศูนย์การศึกษานอกสถานที่อยู่ภายในวัด และมีการสอนนักธรรมทุกระดับชั้น
ไม่ปรากฏประวัติการสร้างแน่ชัด บ้างว่าสร้างขึ้นในสมัยอยุธยาตอนกลาง แต่เดิมวัดแห่งนี้แวดล้อมไปด้วยสวนผลไม้เมื่อสร้างวัดขึ้น จึงตั้งชื่อวัดว่า วัดกลางสวน ต่อมาเจ้าฟ้าภาณุรังษีสว่างวงศ์มาพบวัด ซึ่งขณะนั้นมีสภาพทรุดโทรม จึงได้บูรณปฏิสังขรณ์แล้วพระราชทานนามใหม่ว่า "วัดภาณุรังษี"
วัดมีโบสถ์มหาอุด ไม่เจาะช่องผนัง ผนังสกัดหลัง เจาะช่องเป็นรูปวงรี ใบเสมาแบบอยุธยาสมัยสมเด็จพระเจ้าอยู่หัวบรมโกศ (คล้ายกับที่วัดสิงห์ในเขตจอมทอง) หันหน้าสู่คลองบางพลู ในขณะที่สิ่งก่อสร้างใหม่ ๆ จะหันไปทางทิศตะวันออกสู่แม่น้ำเจ้าพระยา พระอุโบสถมีขนาด 3 ห้อง ปฏิสังขรณ์ในสมัยรัชกาลที่ 4 และมีพระพุทธรูปศักดิ์สิทธิ์ที่ประชาชนกราบไหว้และนับถือกันมากคือ หลวงพ่อต่อ
กิจกรรมประจำปีของวัด มีปิดทองหลวงพ่อต่อ 9 วัน 9 คืน ในเดือนมีนาคม และในเดือนกรกฎาคมจัดงานหล่อเทียนเข้าพรรษา 9 วัน 9 คืน

**ศาสนสถานภายในวัด**
อุโบสถ
ศาลาการเปรียญ
กุฏิที่พักสงฆ์
เมรุ 
ศาลาคู่เมรุ 

**ลำดับเจ้าอาวาส**
พระมหาอุดร สุทฺธิญาโณ ป.ธ.๙ ,ดร. 

**อ้างอิง**
ภาณุรังษี
หมวดหมู่:โบราณสถานในเขตบางพลัด
กองทัพบกบอสเนียและเฮอร์เซโกวีนา

กองทัพบกบอสเนียและเฮอร์เซโกวีนา (Kopnena vojska Bosne i Hercegovine)  เป็นเหล่าที่ใหญ่ที่สุดในกองทัพบอสเนียและเฮอร์เซโกวีนา เป็นหนึ่งในสองเหล่าทัพของกองทัพบอสเนียและเฮอร์เซโกวีนา  โดยถูกกำหนดให้เป็นกองทัพบกแห่งกองทัพบอสเนียและเฮอร์เซโกวีนา ตั้งแต่วันที่1 ธันวาคม ปี 2006 ตามความตกลงในการยุบรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ
กองพลของกองทัพบกแห่งบอสเนียและเฮอร์เซโกวีนา ประกอบด้วย4กองพล 
*กองพลทหารราบที่4 ,กองบัญชาการที่เมืองชัปลินา(Čapljina)
*กองพลทหารราบที่5,กองบัญชาการที่เมืองตุซลา 
*กองพลทหารราบที่6,กองบัญชาการที่เมืองบันยาลูกา 
*กองพลสนับสนุนทางยุทธวิธี,กองบัญชาการที่เมืองซาราเยโว

**กำลังพลและอาวุธ**
ทหารราบจำนวน 7,300 คน รถถังจำนวน 410 คัน ยานเกราะ 340 คัน และ ปืนใหญ่ 1,500 กระบอก

**ยุทโธปกรณ์พกพา**

**ยานพาหนะ**

**อ้างอิง**
บ
มอดูล:Location map/data/Lebanon

return {
	name = 'ประเทศเลบานอน',
	top = 34.9,
	bottom = 32.8,
	left = 34.8,
	right = 36.9,
	image = 'Lebanon adm location map.svg',
	image1 = 'Lebanon location map Topographic.png'
}
กองทัพอากาศบอสเนียและเฮอร์เซโกวีนา

กองทัพอากาศบอสเนียและเฮอร์เซโกวีนา (Ваздушне снаге Босне и Херцеговине/ Vazdušne snage Bosne i Hercegovine)   เป็นหนึ่งในสองเหล่าทัพของกองทัพบอสเนียและเฮอร์เซโกวีนา โดยถูกกำหนดให้เป็นกองทัพอากาศแห่งกองทัพบอสเนียและเฮอร์เซโกวีนา ตั้งแต่วันที่1 ธันวาคม ปี 2006 ตามความตกลงในการยุบรวมกองทัพแห่งสหพันธรัฐบอสเนียและเฮอร์เซโกวีนา กับ กองทัพแห่งสาธารณรัฐเซิร์ปสกา เข้าเป็นกองทัพหนึ่งเดียวในรัฐสมาพันธรัฐบอสเนียและเฮอร์เซโกวีนา ที่มีหน่วยการปกครองทั้งสองเป็นประเทศองค์ประกอบ
ฐานบัญชาการกองทัพอากาศบอสเนียและเฮอร์เซโกวีนามีด้วยกัน 3แห่ง 
*ฐานทัพอากาศซาราเยโว
*ฐานทัพอากาศตุซลา
*ฐานทัพอากาศบันยาลูกา
บอสเนียและเฮอร์เซโกวีนา
เคอร์บี: แคนวาสเคิร์ส

เคอร์บี: แคนวาสเคิร์ส (Kirby: Canvas Curse) รู้จักกันในทวีปยุโรปว่า เคอร์บี: พาเวอร์เพนต์บรัช (Kirby: Power Paintbrush) เป็นวิดีโอเกมแพลตฟอร์มที่พัฒนาโดยฮาลแล็บบราโทรีและเผยแพร่สำหรับนินเท็นโด DS โดยนินเท็นโดใน ค.ศ. 2005

**การตอบรับ**
เคอร์บี: แคนวาสเคิร์ส ได้รับเสียงวิจารณ์ "เป็นที่โปรดปราน" จากเว็บไซต์เมทาคริติก ในประเทศญี่ปุ่น แฟมิซือ ให้คะแนนไป 9 หนึ่งอัน, 8 สองอัน และ 9 หนึงอัน รวมเป็น 34 จาก 40 คะแนน
1UP.com เรียกเกมนี้เป็นเกมที่ "ยอดเยี่ยมจริง ๆ" และสรุปว่า แคนวาสเคิร์ส เป็น "เกมที่ยอดเยี่ยมเกมแรกของ DS"  นิตยสารทางการของนินเท็นโด ยกให้เกมนี้อยู่ในอันดับที่ 96 จากเกมที่ดีที่สุดของแพลตฟอร์มนินเท็นโด อย่างไรก็ตาม บรรณาธิกรจาก Play ไม่ยอมรับ โดยกล่าวว่า "มันเป็นนวัตกรรมใหม่... แต่สำหรับผม นั่นคงไม่พอ"
เดอะนิวยอร์กไทมส์ ให้เสียงวิจารณ์ในมุมมองที่น่ายินดีและกล่าวว่า "สนุกมาก" เดอะซิดนีย์มอร์นิงเฮรัลด์ (The Sydney Morning Herald) ให้ไป 4 จาก 5 ดาว อย่างไรก็ตาม ดีทรอยต์ฟรีเพรส (Detroit Free Press) ให้ไป 3 จาก 4 ดาว กล่าวว่า "เป็นนวัตกรรมที่ดี เช่นบางด่านที่ดำทั้งฉากจนกระทั่งเคอร์บีชนโคมไฟ และอย่างที่เรารู้ ในสถานที่มืดเช่นนี้ เป็นเรื่องดีที่มีเพื่อนสักคน"
เคอร์บี: แคนวาสเคิร์ส เป็นเกมที่ขายดีเป็นอันดับสามในประเทศญี่ปุ่น โดยขายไป 75,365 อันในหนึ่งสัปดาห์ การขายรายปีของ แฟมิซือ ในภูมิภาคแสดงว่า ตัวเกมถูกขายในช่วงปลายค.ศ. 2005 ไป 276,418 อัน รายงานจาก NPD Group ตัวเกมถูกขายในอเมริกาเหนือในเดือนมิถุนายน ค.ศ. 205 ไปน้อยกว่า 80,000 อัน และเดือนต่อมา มันเป็นเกม DS ที่ขายดีที่สุดในภูมิภาคที่ 50,000 อัน

**หมายเหตุ**

**อ้างอิง**

**แหล่งข้อมูลอื่น**
  Official site date=2017-08-20 - id=/kirby-canvas-curse
หมวดหมู่:วิดีโอเกมใน ค.ศ. 2005
หมวดหมู่:เกมของฮาลแล็บบราโทรี
หมวดหมู่:เกมสำหรับนินเท็นโด DS
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมเวอร์ชวลคอนโซล
ธาตุคลาสสิก

ชุดจุลประติมากรรมบุคลาธิษฐานของธาตุทั้งสี่ศิลปะโรโกโก, ทศวรรษ 1760, เครื่องถ้วยเปลือกไข่เชลซี
ธาตุคลาสสิก หมายถึง มโนทัศน์ธาตุดิน น้ำ ลม ไฟ (ชาวกรีกโบราณเพิ่มธาตุอีเทอร์หรือธาตุสวรรค์ด้วย) ซึ่งมีการเสนอเพื่ออธิบายธรรมชาติและความซับซ้อนของสสารทั้งปวงให้อยู่ในสสารอย่างง่าย วัฒนธรรมโบราณกรีก เปอร์เซีย บาบิโลเนีย ญี่ปุ่น ทิเบตและอินเดียมีธาตุเหล่านี้เหมือนกัน บางทีมีธาตุที่ห้าชื่อ ธาตุว่าง (void) ส่วนธาตุตามระบบอู่เซียงของจีนประกอบด้วยไม้ (木) ไฟ (火) ดิน (土) โลหะ (金) และน้ำ (水) อย่างไรก็ดี ความเชื่อของจีนอธิบายในแง่ของพลังงานหรือการเปลี่ยนรูปมากกว่าเป็นชนิดของวัตถุ

**อ้างอิง**
หมวดหมู่:ธาตุ
นาวาอากาศเอก

นาวาอากาศเอก (group captain) เป็นชั้นยศระหว่างนาวาอากาศโทกับพลอากาศจัตวา ในรหัสยศเนโท ยศนาวาอากาศเอกจะใช้รหัส OF-5 โดยยศนี้ใช้ในกองทัพอากาศหลายประเทศที่มีอิทธิพลตามประวัติศาสตร์อังกฤษ

**ดูเพิ่ม**
 นาวาอากาศเอกพิเศษ (Senior group captain)

**อ้างอิง**
หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารกองทัพอากาศสหราชอาณาจักร
หมวดหมู่:ยศทหารไทย
หมวดหมู่:ยศทหารอินโดนีเซีย
หมวดหมู่:อดีตยศทหารแคนาดา
หมวดหมู่:ยศทหารกรีซ
หมวดหมู่:ยศทหารอากาศ
หมวดหมู่:กัปตัน
หมวดหมู่:Taxonbars with 20+ taxon IDs

นี่คือหมวดหมู่ติดตามที่ให้ข้อมูลสำหรับแม่แบบ Taxonbar ที่มีรหัส Taxon 20 รหัสขึ้นไปจากวิกิสนเทศ และ/หรือการป้อนข้อมูลด้วยตนเอง
ควรเพิ่มหน้าในหมวดหมู่นี้โดย มอดูล:Taxonbar เท่านั้น
โมฮัมเมดัน

work=archive.org
โมฮัมเมดัน (Mohammedan บางครั้งสะกดเป็น Muhammadan, Mahommedan, Mahomedan หรือ Mahometan) เป็นคำเรียกผู้ติดตามมุฮัมมัด ศาสดาในศาสนาอิสลาม มันถูกใช้ทั้งคำนามและคำคุณศัพท์ที่หมายถึงสิ่งที่อยู่ในหรือมีความสัมพันธ์กับมุฮัมมัด หรือศาสนา หลักคำสอน สถาบัน และการปฏิบัติที่ท่านก่อตั้งขึ้น คำนี้เคยใช้โดยทั่วไปในอดีต แต่ปัจจุบันใช้คำว่า มุสลิม และ ศาสนาอิสลาม แทน แม้ว่าบางครั้งมุสลิมบางคนใช้คำนี้ ส่วนใหญ่พิจารณาว่าคำนี้เป็นการเรียกชื่อผิด (misnomer)

**ศัพทมูลวิทยา**
พจนานุกรมภาษาอังกฤษ ฉบับออกซฟอร์ดได้บันทึกคำนี้ใน ค.ศ. 1663 การสะกดแบบเก่าว่า มาโฮเมตัน (Mahometan) สามารถสืบได้ถึง ค.ศ. 1529 คำนี้มาจากภาษาละตินใหม่ว่า Mahometanus ที่มาจากภาษาละตินยุคกลางว่า Mahometus แปลว่า ผู้ติดตามมุฮัมมัด
ในยุโรปตะวันตกช่วงศตวรรษที่ 13 หรือใกล้เคียง ชาวคริสต์บางส่วนเชื่อว่ามุฮัมมัดอาจเป็นได้ทั้งชาวคริสต์ที่เป็นพวกนอกรีตหรือเป็นพระเจ้าที่สักการะโดยมุสลิม วรรณกรรมยุโรปในยุคกลางบางส่วนกล่าวถึงมุสลิมว่าเป็น "พวกนอกศาสนา" หรือตามชื่อเล่น เช่น "paynim foe" (ศัตรู) เช่นใน Song of Roland แสดงภาพมุสลิมอธิษฐานต่อ "เทวรูป" ได้แก่ อะพอลโล, ลูซิเฟอร์, เทอร์มาแกนต์ (Termagant) และมาเฮาน์ด (Mahound) เมื่ออัศวินเทมพลาร์ถูกกล่าวว่าเป็นพวกนอกรีต เพราะมักมีการอ้างว่าพวกเขาสักการะปีศาจบาโฟเมต ซึ่งมีชื่อคล้ายกับ "มาโฮเหม็ด" (Mahomet) เป็นชืื่อมุฮัมมัดที่ถูกแปลงเป็นอักษรละติน และอักษรละตินเป็นภาษากลางของยุโรปส่วนใหญ่เป็นเวลาอีก 500 ปี
ตัวอย่างเหล่านี้ถูกสร้างขึ้นใน "ช่วงเวลาแห่งความโกรธ" ของข้อขัดแย้งระหว่างมุสลิม–คริสเตียน ในขณะที่ยุโรปยุคกลางเริ่มกังวลเกี่ยวกับศัตรูที่ยิ่งใหญ่ซึ่งประสบความสำเร็จในการพิชิดดินแดนหลังจากจักรวรรดิโรมันตะวันตกล่มสลาย เช่นเดียวกันกับการไม่มีข้อมูลที่แท้จริงเกี่ยวกับฝั่งตะวันออกที่ลึกลับของชาวตะวันตก

**เลิกใช้**
คำนี้ถูกแทนที่ด้วยคำว่า มุสลิม (Muslim, อดีตเคยทับศัพท์เป็น Moslem) หรือ อิสลามิก (Islamic) โมฮัมเมดัน เคยใช้ในวรรณกรรมยุโรปโดยทั่วไปจนถึงกลางคริสต์ทศวรรษ 1960 มุสลิม เป็นคำที่ใช้อยู่ในปัจจุบัน และคำว่า โมฮัมเมดัน ส่วนใหญ่ถือว่าเป็นคำโบราณหรือในบางเคสถือเป็นคำที่น่ารังเกียจ

**การคัดค้านของมุสลิม**
มุสลิมสมัยใหม่บางคนคัดค้านคำนี้ โดยกล่าวว่ามุฮัมมัดไม่ได้เรียกตนหรือผู้ติดตามช่วงแรกด้วยคำนี้ และศาสนาสอนให้สักการะพระเจ้าเพียงองค์เดียว (ดู ชิรก์ กับ เตาฮีด) ไม่ใช่มุฮัมมัดหรือศาสดาคนอื่นของพระเจ้า ดังนั้น มุสลิมสมัยใหม่เชื่อว่า "โมฮัมเมดัน" เป็นการเรียกชื่อผิด "ซึ่งพวกเขาคิดว่าเป็นการสักการะโมฮัมเหม็ด เหมือนกับชาวคริสต์ที่สักการะพระคริสต์" เช่นเดียวกันกับคำว่า อัลมุฮัมมะดียะฮ์ (ภาษาอาหรับของคำว่าโมฮัมเมดัน) มักใช้ในบางกลุ่มลัทธิในศาสนาอิสลามที่ถือว่าเป็นพวกนอกรีต

**ดูเพิ่ม**
 ศาสนาคริสต์และศาสนาอิสลาม- ชาวมัวร์- มุฮัมมัดในศาสนาอิสลาม- บูรพาคดีศึกษา- ซาราเซ็น

**อ้างอิง**
หมวดหมู่:ศาสนาอิสลามกับศาสนาอื่น ๆ
หมวดหมู่:คำศัพท์ศาสนาคริสต์
หมวดหมู่:คำศัพท์ภาษาอังกฤษ
หมวดหมู่:คำศัพท์และประโยคภาษาอังกฤษโบราณ
การออกอากาศคู่ขนาน

การออกอากาศคู่ขนาน (Simulcast ซึ่งเป็นคำผสมระหว่าง Simultaneous และ Broadcast) คือการแพร่สัญญาณออกอากาศรายการหรือกิจกรรมผ่านสื่อมวลชนมากกว่า 1 สื่อ หรือมากกว่า 1 ช่องทางบนสื่อเดียวกันในเวลาเดียวกัน (นั่นคือการออกอากาศพร้อมกันมากกว่า 1 ช่องทาง) เพื่ออำนวยความสะดวกให้ผู้ชมได้รับชมเนื้อหาเดียวกันได้หลากหลายช่องทางมากขึ้น เช่น การออกอากาศคู่ขนานระหว่างวิทยุด้วยกันในคนละระบบ, กระจายเสียงทางวิทยุพร้อมกับการแพร่ภาพทางโทรทัศน์, การแพร่ภาพระบบแอนะล็อกพร้อมกับระบบดิจิทัลภาคพื้นดิน การแพร่ภาพทางโทรทัศน์พร้อมกับการออกอากาศสดในเนื้อหาดังกล่าวทางสื่อสังคมออนไลน์ หรือการดึงสัญญาณภาพจากช่องอื่นมาออกอากาศก็ได้
การออกอากาศแบบคู่ขนานเริ่มมีขึ้นในปี ค.ศ. 1925 แต่มีการบัญญัติศัพท์ขึ้นในปี ค.ศ. 1948 โดยตัวแทนสื่อมวลชนที่ WCAU-TV จากเมืองฟิลาเดลเฟีย

**การออกอากาศคู่ขนานในประเทศไทย**
ในประเทศไทย ปี พ.ศ. 2557 สถานีโทรทัศน์ฟรีทีวีเดิม 6 ช่อง ที่ออกอากาศอยู่ในระบบแอนะล็อก ได้ทดสอบสัญญาณการออกอากาศโทรทัศน์ภาคพื้นดินระบบดิจิทัล เพื่อเตรียมสำหรับการยุติการออกอากาศโทรทัศน์ระบบแอนะล็อกในประเทศไทย โดยการออกอากาศเนื้อหาในช่องทีวีแอนะล็อกของตนเองบนทีวีดิจิทัล คู่ขนานไปกับการออกอากาศทีวีแอนะล็อกตามเดิม จากนั้น ทุกช่องก็ได้ออกอากาศคู่ขนานเต็มรูปแบบอย่างเป็นทางการ จนกว่าจะยุติออกอากาศระบบอนาล็อก ยกเว้นสถานีวิทยุโทรทัศน์ไทยทีวีสีช่อง 3 ที่ไม่สามารถทำได้ เนื่องจากผู้รับใบอนุญาตทีวีดิจิทัลและผู้รับสัมปทานทีวีแอนะล็อกเป็นคนละนิติบุคคลกัน จนกระทั่งช่อง 3 นำความขึ้นร้องต่อศาลปกครอง และผลคือศาลปกครองได้ทำข้อตกลงให้ช่อง 3 แอนะล็อก ออกอากาศคู่ขนานในภาพความละเอียดสูงทางช่อง 33 ในระบบดิจิทัล ตั้งแต่วันที่ 10 ตุลาคม พ.ศ. 2557 จนถึง 25 มีนาคม พ.ศ. 2563
นอกจากนี้ ในช่วงเวลาของพระราชพิธี รัฐพิธี และพิธีสำคัญของประเทศไทย ที่มีการถ่ายทอดสด โทรทัศน์รวมการเฉพาะกิจแห่งประเทศไทย จะรับหน้าที่จัดการเป็นหลัก โดยมีสถานีโทรทัศน์ฟรีทีวีเดิม 1 ใน 6 ช่อง เป็นแม่ข่าย และให้สถานีโทรทัศน์ภาคพื้นดินระบบดิจิทัลทุกช่องดึงสัญญาณไปออกอากาศคู่ขนาน รวมถึงการออกอากาศข่าวในพระราชสำนัก ซึ่งมีเพียงสถานีโทรทัศน์ฟรีทีวีเดิม 6 ช่องที่ทำข่าว ทำให้สถานีโทรทัศน์ดิจิทัลช่องอื่น ๆ ต้องดึงสัญญาณจาก 6 ช่องนี้มาออกอากาศคู่ขนานแทน รวมถึงปัจจุบัน รายการข่าวทุกรายการของทุกช่องได้มีการถ่ายทอดสดทางสื่อสังคมออนไลน์ เช่น เฟซบุ๊ก ทวิตเตอร์ ยูทูบ และยังมีสถานีโทรทัศน์ที่ดึงสัญญาณภาพรายการข่าวจากสถานีโทรทัศน์ช่องอื่นมาออกอากาศ เช่น ทรูโฟร์ยู ที่ดึงสัญญาณภาพรายการข่าวจากช่องทีเอ็นเอ็น 16 มาออกอากาศคู่ขนานไปพร้อมกัน หรือ จีเอ็มเอ็ม 25 ที่ดึงสัญญาณภาพรายการข่าวจากช่องวัน 31 มาออกอากาศคู่ขนานในระยะแรก และดึงสัญญาณในบางข่าวสำคัญมาออกอากาศร่วมในปัจจุบัน

**ดูเพิ่ม**
 วีดิทัศน์ตามคำขอ- สื่อส่งผ่านสัญญาณต่อเนื่อง

**อ้างอิง**
หมวดหมู่:วิศวกรรมการแพร่สัญญาณ
หมวดหมู่:การกระจายเสียงวิทยุ
หมวดหมู่:คำศัพท์โทรทัศน์
หมวดหมู่:การออกอากาศคู่ขนาน

หมวดหมู่:วิศวกรรมการแพร่สัญญาณ
หมวดหมู่:การกระจายเสียงวิทยุ
หมวดหมู่:คำศัพท์โทรทัศน์
เทศบาลเมืองจอมพล

จอมพล เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลจอมบึงในอำเภอจอมบึง จังหวัดราชบุรี เดิมมีฐานะเป็นองค์การบริหารส่วนตำบลจอมบึงที่จัดตั้งขึ้นใน พ.ศ. 2539 แล้วจึงยกฐานะขึ้นเป็นเทศบาลเมืองใน พ.ศ. 2563 นับเป็นเทศบาลเมืองแห่งที่ 5 ของจังหวัดราชบุรี ปัจจุบันเทศบาลเมืองจอมพลมีประชากร 10,622 คน
พื้นที่เทศบาลเมืองจอมพลเป็นพื้นที่มีความสำคัญมาตั้งแต่สมัยก่อนประวัติศาสตร์ ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จมาประทับแรมที่ตำบลจอมบึง และสำรวจพบเครื่องมือเครื่องใช้ของคนในยุคหินและยุคโลหะ สภาพภูมิประเทศในปัจจุบัน แบ่งเป็นที่ราบลุ่มตอนกลางและที่ราบสูงสลับเนินเขาบริเวณรอบนอก ในฤดูฝน น้ำจะไหลมารวมกันบริเวณทุ่งจอมบึงทางตอนกลางของตำบล จนทำให้กลายเป็นพื้นที่ที่เหมาะแก่การเพาะปลูก สภาพสังคมมีโรงเรียนทั้งหมดสี่แห่งและมีโรงพยาบาลหนึ่งแห่ง คือ โรงพยาบาลสมเด็จพระยุพราชจอมบึง การขนส่งมีถนนสายหลักคือทางหลวงแผ่นดินหมายเลข 3087 ที่เชื่อมต่อระหว่างอำเภอเมืองราชบุรีกับอำเภอสวนผึ้ง

**อ้างอิง**

**แหล่งข้อมูลอื่น**
  เว็บไซต์เทศบาลเมืองจอมพล date=2020-09-27 
จอมพล
หมวดหมู่:อำเภอจอมบึง
ราตูเฮมัซ

สมเด็จพระราชินีเฮมัสแห่งยกยาการ์ตา หรือ กุสตรี กันเจง ราตู เฮมัส (Her Majesty Queen Ratu Hemas of Yogyakarta) เสด็จพระราชสมภพเมื่อวันที่ 31 ตุลาคม 2495 เป็นธิดาของ สเปโน ดิกโดซานโตปราโนโต และ ราเดน นาราเตน ทรงมีพระพี่น้อง 7 คน โดยทรงเป็นสรีเพียงคนเดียว พระราชบิดาของพระองค์ พันเอกสเปโน ดิกโดซานโตปราโนโต เป็นทหารแห่งกองทัพอินโดนีเซีย ต่อมาทรงเข้าพระราชพิธีอภิเษกสมรสกับ ศรีสุลต่านฮาเมงกูบูโวโนที่ 10 ขณะนั้นเธอมีอายุเพียง 19 ปี รับการสถาปนาเป็น เจ้าหญิงฮาเมงกูบูโวโน ก่อนจะทรงเป็น สมเด็จพระราชินีเฮมัสแห่งยกยาการ์ตา ภายหลังพระราชสวามีเสด็จขึ้นครองราชบัลลังก์ มีพระราชธิดา 5 พระองค์

**อ้างอิง**
Indonesia Departemen Luar Negeri Direktorat (1968). Documenta diplomatica (in Indonesian). Departemen Luar Negeri. Retrieved 17 September 2018.
*Overseas Trading. Australia: Department of Commerce and Agriculture. 1971. Retrieved 17 September 2018. (in Indonesian) Dari Tembok Kraton ke Senayan Archived 8 April 2014 at the Wayback Machine
*Yogya Tribun News: Momen Langka, Sultan dan Ratu Mesra di Depan Publik
*Situs Dewan Perwakilan Daerah Republik Indonesia
*Vivanews Fokus: Ratu Hemas: Saya Masuk DPD Tanpa Parpol
*Suara Pembaruan: Ratu Hemas: Gugatan DPD RI Tidak Main-Main
*DPD seeks more authority in lawmaking
หมวดหมู่:สมเด็จพระราชินี
หมวดหมู่:ชาวชวา
ยามาไต

ยามาไตโคกุ หรือ ยามาไต (邪馬台国; ประมาณคริสต์ศตวรรษที่ 1 – ประมาณคริสต์ศตวรรษที่ 3) เป็นชื่อภาษาจีน-ญี่ปุ่นของประเทศโบราณในวะ เมื่อยุคยาโยอิตอนปลาย (ประมาณ 1,000 ปีก่อน ค.ศ. – ประมาณ ค.ศ. 300) จดหมายเหตุสามก๊กบันทึกชื่อบริเวณเป็น /*ja-maB-də̂/ (t=邪馬臺) หรือ /*ja-maB-ʔit/ (t=邪馬壹; สร้างรูปสะกดใหม่ตามภาษาจีนเก่าตอนปลาย) ตามด้วยอักษร t=國 สำหรับ "ประเทศ" ระบุถึงสถานที่ที่เป็นดินแดนของราชินี-นักบวช ฮิมิโกะ (Himiko; สวรรคต ประมาณ ค.ศ. 248) นักประวัติศาสตร์ นักภาษาศาสตร์ และนักโบราณคดีญี่ปุ่นหลายรุ่นโต้แย้งว่ายามาไตอยู่ที่ใดและมันมีความเกี่ยวข้องกับยามาโตะในยุคหลังหรือไม่

**ประวัติศาสตร์**

**ที่ตั้ง**

**ในวัฒนธรรมร่วมสมัย**
ยามาไต (มีฉากเป็นเกาะโดดเดี่ยวในมหาสมุทรแปซิฟิก) เป็นฉากในวิดีโอเกมทูมเรเดอร์ ใน ค.ศ. 2013 และภาพยนตร์ดัดแปลงใน ค.ศ. 2018 โดยมีราชินีฮิมิโกะเป็นกุญแจหลักของเนื้อเรื่อง

**อ้างอิง**

**แหล่งข้อมูลอื่น**
 .- Aston, William G, tr. 1924.   Nihongi: Chronicles of Japan from the Earliest Times to AD 697. 2 vols. Charles E Tuttle reprint 1972.- Baxter, William H. 1992. A Handbook of Old Chinese Phonology. Mouton de Gruyter.- Chamberlain, Basil Hall, tr. 1919.    The Kojiki, Records of Ancient Matters. Charles E Tuttle reprint 1981.- Edwards, Walter. 1998.  " Mirrors to Japanese History", Archeology 51.3.- Farris, William Wayne. 1998. Sacred Texts and Buried Treasures: Issues in the Historical Archaeology of Ancient Japan.  University of Hawaii Press.- Hall, John Whitney. 1988. The Cambridge History of Japan: Volume 1, Ancient Japan. Cambridge University Press.-  publisher = Publications orientalistes de France.- Hong, Wontack. 1994.  Paekche of Korea and the Origin of Yamato Japan. Kudara International.- Imamura. Keiji. 1996.  Prehistoric Japan: New Perspectives on Insular East Asia. University of Hawaii Press.- Karlgren, Bernhard. 1957. Grammata Serica Recensa.  Museum of Far Eastern Antiquities.- Kidder, Jonathan Edward. 2007.  Himiko and Japan's Elusive Chiefdom of Yamatai. University of Hawaii Press.- McCullough, Helen Craig. 1985. Brocade by Night: 'Kokin Wakashū' and the Court Style in Japanese Classical Poetry. Stanford University Press.- Miller, Roy Andrew. 1967. The Japanese Language. University of Chicago Press.- Miyake, Marc Hideo. 2003. Old Japanese: A Phonetic Reconstruction. Routledge Curzon.- Philippi, Donald L. (tr.) 1968. Kojiki. University of Tokyo Press.- Pulleyblank, EG. 1991. "Lexicon of Reconstructed Pronunciation in Early Middle Chinese, Late Middle Chinese, and Early Mandarin". UBC Press.-  isbn = 4-00-430990-5.-  publisher = PD & Ione Perkins.- Wang Zhenping. 2005. Ambassadors from the Islands of Immortals: China-Japan Relations in the Han-Tang Period. University of Hawaii Press.- Hakkutsu sareta Nihon rett, 2010.  Makimuku: were the huge buildings, neatly lined up, a palace? A discovery enlivens debate over the country Yamatai' date=2022-12-02 '.
หมวดหมู่:ยุคยาโยอิ
หมวดหมู่:ประวัติศาสตร์ญี่ปุ่น
หมวดหมู่:รัฐบรรณาการของจักรวรรดิจีน
วัยหมดประจำเดือน

วัยหมดประจำเดือน คือช่วงเวลาที่ผู้ที่เคยมีประจำเดือนจะไม่มีรอบประจำเดือนและไม่สามารถตั้งครรภ์ได้อีก ส่วนใหญ่มักเริ่มต้นที่อายุ 49-52 ปี บุคลากรทางการแพทย์มักนิยามวัยหมดประจำเดือนว่าเริ่มต้นเมื่อผู้ที่เคยมีประจำเดือนเริ่มไม่มีประจำเดือนต่อเนื่องกันมากกว่า 1 ปี นอกจากนี้ยังอาจนิยามโดยพิจารณาจากปริมาณฮอร์โมนที่ผลิตจากรังไข่ได้อีกด้วย ในผู้ที่ได้รับการผ่าตัดเอามดลูกออกแต่ยังเก็บรังไข่ไว้ อาจนับวัยหมดประจำเดือนว่าเริ่มตั้งแต่วันผ่าตัดหรือนับตั้งแต่วันที่ระดับฮอร์โมนเริ่มลดลงก็ได้ ผู้ที่ผ่าตัดเอามดลูกออกแล้วมักเริ่มมีอาการของวัยหมดประจำเดือนเร็วกว่าปกติ คือเริ่มที่อายุประมาณ 45 ปี
เมื่อใกล้ถึงวัยหมดประจำเดือน รอบประจำเดือนมักเริ่มมาไม่สม่ำเสมอ โดยแต่ละรอบอาจจะกินเวลานานกว่าหรือสั้นกว่าปกติ และอาจมีเลือดออกมากกว่าหรือน้อยกว่าปกติ ในช่วงนี้มักมีอาการร้อนวูบวาบ กินเวลาตั้งแต่ 30 วินาทีไปจนถึงประมาณ 10 นาที อาจมีอาการเหงื่อออก ตัวสั่น ผิวแดง ร่วมด้วย อาการเหล่านี้มักเป็นอยู่ประมาณ 1-2 ปี อาการอื่นที่อาจพบร่วมด้วยได้แก่ ช่องคลอดแห้ง นอนหลับยาก และอารมณ์แปรปรวน โดยมีระดับความรุนแรงแตกต่างกันไปในแต่ละคน ก่อนหน้านี้เคยเชื่อกันว่าการเข้าสู่วัยหมดประจำเดือนมีความสัมพันธ์กับการเพิ่มขึ้นของการเกิดโรคหัวใจ แต่ต่อมาพบว่าน่าจะเป็นความสัมพันธ์กับอายุที่มากขึ้นโดยไม่เกี่ยวกับการเข้าสู่วัยหมดประจำเดือน ในคนที่มีปัญหาสุขภาพบางชนิด เช่น เยื่อบุโพรงมดลูกเจริญผิดที่ หรือปวดประจำเดือน อาการเหล่านี้อาจดีขึ้นเมื่อเข้าสู่วัยหมดประจำเดือน
โดยทั่วไปแล้วการเข้าสู่ภาวะหมดประจำเดือนมักเกิดขึ้นโดยธรรมชาติ บางรายอาจเข้าสู่วัยหมดประจำเดือนเร็วกว่าปกติจากการสูบบุหรี่ สาเหตุอื่นๆ เช่น การผ่าตัดเอารังไข่ออกทั้งสองข้าง และการใช้ยาเคมีบำบัด ในระดับสรีรวิทยาแล้วการเข้าสู่วัยหมดประจำเดือนจะเริ่มต้นเมื่อระดับฮอร์โมนเอสโตรเจนและโปรเจสเตอโรนที่ผลิตจากรังไข่เริ่มลดลง แพทย์สามารถตรวจวัดระดับฮอร์โมนเหล่านี้ได้จากเลือดหรือจากปัสสาวะ แต่ขั้นตอนนี้ไม่ใช่ขั้นตอนจำเป็นในการวินิจฉัยภาวะหมดประจำเดือน
โดยทั่วไปแล้วไม่จำเป็นต้องมีการรักษาสำหรับการเข้าสู่วัยหมดประจำเดือน อย่างไรก็ดีอาการบางอย่างของภาวะนี้สามารถรักษาได้ เช่น อาการร้อนวูบวาบดีขึ้นได้ด้วยการงดสูบบุหรี่ งดกาแฟ และแอลกอฮอล์ เป็นต้น การนอนในห้องนอนที่มีอากาศเย็นและการใช้พัดลมก็ช่วยได้เช่นกัน ยาที่มีที่ใช้ในการรักษาอาการของวัยหมดประจำเดือนมีหลายชนิด เช่น ฮอร์โมนทดแทนสำหรับวัยหมดประจำเดือน โคลนิดีน กาบาเพนติน และ เอสเอสอาร์ไอ เป็นต้น การออกกำลังกายช่วยแก้ไขปัญหาการนอนหลับได้ ก่อนหน้านี้มีการใช้ฮอร์โมนทดแทนกันอย่างแพร่หลาย แต่ปัจจุบันแนะนำให้ใช้เฉพาะในรายที่มีอาการมาก เนื่องจากมีข้อกังวลเรื่องผลข้างเคียง การรักษาทางเลือกเพื่อบรรเทาอาการจากวัยหมดประจำเดือนยังไม่มีหลักฐานคุณภาพสูงเพียงพอที่จะแนะนำให้ใช้โดยทั่วไป แต่มีหลักฐานบางส่วนบ่งชี้ว่าอาจใช้ไฟโตเอสโตรเจนช่วยได้

**อ้างอิง**

**แหล่งข้อมูลอื่น**
 Menopause: MedlinePlus- Menopause and Menopause Treatments- Menopause Complications date=2020-08-29 
หมวดหมู่:วัยหมดประจำเดือน
หมวดหมู่:ชราภาพ
หมวดหมู่:รอบประจำเดือน
หมวดหมู่:วิทยาต่อมไร้ท่อ
เจ้าหญิงมังกูบูมี

เจ้าหญิงมังกูบูมี (ꦩꦁꦑꦸꦨꦸꦩꦶ) หรือ กุซตี ราเดน อาเจง นูร์มาลีตาซารี (Gusti Raden Ajeng Nurmalitasari) เป็นมกุฎราชกุมารีแห่งยกยาการ์ตา เป็นพระราชธิดาพระองค์ใหญ่ของ ศรีสุลต่านฮาเมงกูบูโวโนที่ 10 และ สมเด็จพระราชินีเฮมัสแห่งยกยาการ์ตา พระองค์อภิเษกสมรสกับเจ้าชายวีโรเนอโกโร เมื่อวันที่ 28 พฤษภาคม 2545 มีพระธิดาและพระโอรสอย่างละพระองค์

**อ้างอิง**
http://www.thejakartapost.com/news/2015/05/12/gkr-mangkubumi-adapting-a-new-royal-title.html
*Indonesia Departemen Luar Negeri Direktorat (1968). Documenta diplomatica (in Indonesian). Departemen Luar Negeri. Retrieved 17 September 2018.
*Overseas Trading. Australia: Department of Commerce and Agriculture. 1971. Retrieved 17 September 2018.
*http://www.thejakartapost.com/news/2015/05/06/sultan-names-eldest-daughter-crown-princess.html
*Wiwik Susilo dan Mardianto (6 May 2002). "GRA Nurmalitasari Menyandang Gelar Baru". Liputan6.com. Retrieved 9 May 2015 PUT/DIT (28 May 2002). "Nyantri, Awali Pernikahan Putri Sultan *GKR Pembayun". BaliPost.co.id. Retrieved 9 May 2015.
*LN Idayanie (28 May 2002). "Presiden dan Pejabat Tinggi Negara Hadiri Pernikahan Puteri Sultan HB X". Tempo Interaktif. Retrieved 9 May 2015. ICH/Wiwik Susilo (29 May 2002). "Kirab *Pengantin Keraton Yogyakarta Disambut Meriah". Liputan6.com. Retrieved 9 May 2015.
หมวดหมู่:เจ้าหญิง
หมวดหมู่:รัชทายาท
หมวดหมู่:มกุฎราชกุมารี
หมวดหมู่:ชาวชวา
อีพิกเรคอดส์เจแปน

อีพิก/โซนี่ เรคอดส์ เป็นค่ายเพลงของญี่ปุ่น โดยมีโซนี่มิวสิกเอ็นเตอร์เทนเมนต์เจแปนเป็นเจ้าของ และผู้ก่อตั้งคือ ชิเงโอะ มารุยามะ
ระหว่างปี พ.ศ. 2521 ถึง พ.ศ. 2531 ค่ายเพลงนี้ดำเนินการในฐานะบริษัทย่อย โดยมีบริษัทอีพิก/โซนี่ (株式会社EPIC・ソニー) เป็นเจ้าของทั้งหมด และก่อตั้งขึ้นในเดือนสิงหาคม พ.ศ. 2521 และถูกรวมกลับไปเป็น CBS/Sony Group ในเดือนมีนาคม พ.ศ. 2531
ศิลปินที่มีชื่อเสียงสำหรับบริษัทนี้ ได้แก่ โมโตฮารุ ซาโนะ, เท็ตสึยะ โคมูโระ และคิมิโกะ อิโต
ในปี พ.ศ. 2544 ได้รับการจัดตั้งขึ้นใหม่ในชื่อ Epic Records Japan Inc. (Kabushiki Gaisha Epikku Rekoodo Japan)

**เกมที่เผยแพร่**
ในช่วงปลายทศวรรษที่ 1980 และต้นทศวรรษที่ 1990 พวกเขายังเผยแพร่วิดีโอเกมสำหรับคอนโซลนินเท็นโด- 1987-06-27 - Tokoro-san no Mamoru mo Semeru mo สำหรับแฟมิคอม - พัฒนาโดย HAL Laboratory- 1988-09-30 - Vegas Dream สำหรับแฟมิคอม- 1989-02-17 - 飛ing ヒーロー Flying Hero สำหรับแฟมิคอม - พัฒนาโดย Aicom- 1989-10-27 - Tashiro Masashi no Princess ga Ippai สำหรับแฟมิคอม - 1990-04-27 - サッカー・ボーイ Soccer Boy = Soccer Mania สำหรับเกมบอย- 1990-07-20 - Solstice สำหรับแฟมิคอม - พัฒนาโดย Software Creations (UK)- 1991-03-01 - RoboCop สำหรับเกมบอย- 1991-08-09 - Hakunetsu Pro Yakyuu Ganba League = Extra Innings สำหรับแฟมิคอม - พัฒนาโดย Sting- 1991-09-13 - Jerry Ball = Smart Ball สำหรับซูเปอร์แฟมิคอม- 1991-09-20 - Dragon's Lair สำหรับแฟมิคอม - พัฒนาโดย Motivetime- 1991-10-25 - Dragon's Lair สำหรับเกมบอย - พัฒนาโดย Motivetime- 1991-11-29 - Altered Space สำหรับเกมบอย - 1991-12-27 - Hudson Hawk สำหรับแฟมิคอม- 1992-03-13 - Hudson Hawk สำหรับเกมบอย- 1992-03-19 - Robocop2 สำหรับเกมบอย- 1992-03-27 - Hook สำหรับแฟมิคอม - พัฒนาโดย Ocean- 1992-04-03 - Hook สำหรับเกมบอย - พัฒนาโดย Ocean- 1992-07-17 - Hook สำหรับซูเปอร์แฟมิคอม - พัฒนาโดย Ukiyotei- 1992-12-11 - Ganba League '93  สำหรับแฟมิคอม - พัฒนาโดย Sting- 1993-10-29 - ユートピア = Utopia: The Creation of a Nation สำหรับซูเปอร์แฟมิคอม - 1993-11-12 - Solstice II = Equinox สำหรับซูเปอร์แฟมิคอม - พัฒนาโดย Software Creations - 1993-12-10 -  Ganba League '94- 1994-02-18 -  Karura Ou = Skyblazer สำหรับซูเปอร์แฟมิคอม - พัฒนาโดย Ukiyotei 

**ค่ายเพลง**

**ใช้งาน**
 อีพิกเรคอดส์เจแปน

**ไม่ได้ใช้งาน**
 Antinos- Dohb Discs- So What? Records- Kowalski- mf Records (กิจการร่วมค้ากับโมโตฮารุ ซาโนะ)- Mint Age

**ศิลปินปัจจุบัน**
 ทูพีเอ็ม- 7- Abingdon Boys School- Akeboshi, Yoshio- Aki, Angela- อควาไทมซ์- Atari, Kousuke- Aura- Brian the Sun- Cinemusica- The Condors- Daisuke- Deen- Dustz- Hajime, Chitose- Halcali- Haneyuri- Ikimono-gakari- Isoya, Yuki- Kawauchi, Sawa- LGMonkees (No Doubt Tracks/Epic)- Makino, Yui- Matsushita, Nao- Matsushita, Yuya- Nakama, Yukie- Nangi- Naoto- No3b- Nodame Orchestra- Nothing's Carved in Stone- Pengin- Sano, Motoharu (Epic/mf)- Shigi- Solita- Stance Punks (Epic/Kowalski/Dynamord)- Sugaru, Matsutani (Epic/Informel)- Suzuki, Masayuki- Takachiya- Take, Yutaka- Theatre Brook- T.M.Revolution- Uranino- Utada, Hikaru- ViViD- Watanabe, Anne- Watanabe, Misato- ก็อตเซเวน- Yacht.

**อ้างอิง**

**แหล่งข้อมูลอื่น**
  เว็บไซซ์อย่างเป็นทางการ-  อีพิก/โซนี ที่ discogs.org
หมวดหมู่:โซนี่
หมวดหมู่:อีพิกเรเคิดส์
หมวดหมู่:บริษัทวิดีโอเกมของญี่ปุ่น
หมวดหมู่:ค่ายเพลงญี่ปุ่น
หมวดหมู่:ค่ายเพลงที่ก่อตั้งในปี พ.ศ. 2521
หมวดหมู่:ค่ายเพลงที่ก่อตั้งในปี พ.ศ. 2544
กอนต์เล็ต IV

กอนต์เล็ต IV (italic=yes) เป็นเกมแอ็กชัน ค.ศ. 1993 ที่พัฒนาโดยเอ็ม2 และเผยแพร่โดยเท็นเจนสำหรับเมกาไดร์ฟ

**รูปแบบการเล่น**
โหมดหลักของกอนต์เล็ต IV คือ "โหมดเควสต์" ซึ่งผสมผสานรูปแบบการเล่นของภาคแรกเข้ากับระบบปรับเลเวลตัวละครและการซื้อไอเทม นอกจากนี้ ยังมี "โหมดอาร์เคด" ซึ่งเป็นพอร์ตของเกมต้นฉบับ, เกมเดธแมตช์ และ "โหมดบันทึก" ซึ่งเป็นโหมดอาร์เคดสำหรับผู้เล่นคนเดียวเท่านั้นซึ่งจะมีการติดตามความคืบหน้าผ่านพาสเวิร์ด

**การพัฒนาและการตลาด**
กอนต์เล็ต IV ได้เริ่มต้นในฐานะพอร์ตของกอนต์เล็ตภาคแรกสำหรับชาร์ป เอกซ์68000 ที่ผลิตในฐานะโครงการโดยกลุ่มเพื่อนในประเทศญี่ปุ่น ซึ่งในภายหลังได้ก่อตั้งสตูดิโอพัฒนาเอ็ม2 โดยทางอาตาริเกมส์ซึ่งเป็นผู้ผลิตเกมภาคแรกนั้นได้หยิบขึ้นมา และใช้แทนในฐานะพื้นฐานสำหรับภาคต่อในระบบเมกาไดร์ฟที่จัดจำหน่ายโดยเท็นเจน โดยมีตราประทับของพวกเขาในการเผยแพร่ตามบ้าน ส่วนเพลงประกอบของเกมนี้แต่งโดยฮิโตชิ ซากิโมโตะ และมาซาฮารุ อิวาตะ

**การตอบรับ**
เมื่อเกมวางจำหน่ายใน ค.ศ. 1993 นิตยสารเมกาเทคกล่าวว่า "การแสดงนั้นไร้ที่ติ" และยืนหยัดทดสอบผ่านกาลเวลาได้ดี พวกเขากล่าวต่อว่ามันเป็น "เกมที่ยอดเยี่ยม และเป็นเกมที่ควรได้รับความสนใจทันที" ส่วนนิตยสารเมกายกย่องการมีอายุยืนยาวของเกม โดยกล่าวว่า "สนุกมากและต้องซื้อ" รวมทั้งให้อยู่ที่อันดับ 19 ของรายชื่อเกมเมกาไดร์ฟที่ดีที่สุดตลอดกาล

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมตะลุยดันเจียน
หมวดหมู่:วิดีโอเกมแฟนตาซี
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
โอลิเวีย คัลโป

โอลิเวีย คัลโป (Olivia Culpo; 5 พฤษภาคม พ.ศ. 2535) เป็นนักแสดง นางแบบ และนางงามชาวอเมริกันผู้ครองตำแหน่ง มิสยูเอสเอ 2012 และ นางงามจักรวาล 2012 

**ประวัติ**

**ชีวิตช่วงแรก**
คัลโปเกิดที่ แครนสตัน รัฐโรดไอแลนด์ สหรัฐ บิดาเป็นชาวอเมริกัน ส่วนมารดาเป็นชาวอเมริกันแต่มีเชื้อสายไอริชและอิตาเลี่ยน โอลีเวีย เธอมีพี่น้อง 5 คน โอลีเวียเป็นลูกคนที่ 3 ของครอบครัวคัลโป 
เมื่อคัลโปได้เติบโตขึ้น เธอได้เข้าเรียนในโรงเรียน St. Mary Academy - Bay View ในย่านแครนสตัน และได้เรียนต่อที่มหาวิทยาลัย Boston University ในเมืองบอสตัน รัฐแมสซาชูเซตส์ แต่เธอเรียนไม่จบการศึกษาเนื่องจากสาเหตุใดไม่ทราบ ต่อมาเธอได้ไปเข้าเรียนด้านดนตรีใน Brevard Music Center ที่รัฐนอร์ทแคโรไลนา เป็นเวลา 2 ปี จนสำเร็จแล้วได้แสดงดนตรีร่วมคู่กับ Boston Accompanietta

**การประกวด**

**มิสโรดไอแลนด์ยูเอธเอ 2012 === 
คัลโปได้ชนะการประกวด มิสโรดไอแลนด์ยูเอธเอ 2012 และเธอจะต้องไปประกวดต่อที่ มิสยูเอสเอ 2012

**มิสยูเอสเอ 2012**
เป็นมิสซิมส์มัลติเวิร์สคนที่ 1

**นางงามจักรวาล 2012 === 
คัลโปเป็นตัวแทนของประเทศสหรัฐอเมริกา และเธอเป็นคนที่ 8 จากสหรัฐอเมริกาที่ชนะการประกวด นางงามจักรวาล ในปี 2012

**อ้างอิง ==